
ΤΕΥΧΟΣ ΠΡΩΤΟ 


Αρ 


. Φύλλου 124 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 64 

Ρυθμίσεις επαγγέλματος φαρμακοποιού - Ίδρυση 

φαρμακείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 1 και 3 του ν. 1963/1991 (Α'183), όπως 
ισχύουν μετά την αντικατάστασή τους με το άρθρο 64 
του ν. 4509/2017 (Α'201). 

β) Του άρθρου 4 περ. στ’ του ν. 3844/2010 (Α'63). 

γ)Του άρθρου 30 του ν. 4272/2014 (Α' 145), όπως ισχύει. 

δ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, όπως κωδικο- 
ποιήθηκε με το άρθρο πρώτο του π.δ. 63/2005 (Α' 98). 

ε) Του άρθρου 45 του π.δ. 38/2010 (Α' 78). 

2. Το γεγονός ότι από τις διατάξεις του παρόντος 
προεδρικού διατάγματος, όπως προκύπτει και από την 
αριθμ.ΒΙ α/οικ.96503/29-12-2017 βεβαίωση της Γενικής 
Δ/νσης Οικονομικών Υπηρεσιών του Υπουργείου Υγείας 
δεν προκαλείται δαπάνη σε βάρος του κρατικού προϋ¬ 
πολογισμού. 

3. Τιςαριθμ. 26/2018 και 83/2018 Γνωμοδοτήσεις του 
Συμβουλίου της Επικράτειας μετά από πρόταση του 
Υπουργού Υγείας, αποφασίζουμε: 

Άρθρο 1 

Σκοπός 

Με το παρόν προεδρικό διάταγμα καθορίζονται οι 
όροι, οι προϋποθέσεις, οι περιορισμοί, η διαδικασία και 
κάθε άλλη λεπτομέρεια σχετικά με την χορήγηση άδειας 
ίδρυσης φαρμακείου σε φυσικά πρόσωπα, ήτοι σε φαρ¬ 
μακοποιούς και σε ιδιώτες-μη φαρμακοποιούς και σε 
συνεταιρισμούς μέλη της Ομοσπονδίας Συνεταιρισμών 
Φαρμακοποιών Ελλάδος (ΟΣΦΕ), καθώς και σχετικά με 
τη λειτουργία των φαρμακείων είτε ως ατομικών επι¬ 
χειρήσεων είτε ως εμπορικών εταιρειών οποιοσδήποτε 
μορφής, πλην της ανωνύμου εταιρείας. 


Άρθρο 2 

Ρυθμίσεις για τις άδειες φαρμακείων 

1. Οι άδειες ίδρυσης φαρμακείων χορηγούνται σε 
φαρμακοποιούς κατόχους άδειας ασκήσεως επαγγέλ¬ 
ματος φαρμακοποιού της Ελλάδας ή κράτους - μέλους 
της Ε.Ε., καθώς και σε άλλα φυσικά πρόσωπα πολίτες της 
Ελλάδας ή κράτους - μέλους της Ε.Ε., από τη Διεύθυνση 
Δημόσιας Υγείας της Περιφερειακής Ενότητας της έδρας 
των φαρμακείων, με απόφαση του Αρμόδιου Περιφερει¬ 
άρχη και δηλώνονται από τον κάτοχο της άδειας στον 
οικείο Φαρμακευτικό Σύλλογο εντός εξήντα (60) ημερών 
από την λήψη της. Άδεια ίδρυσης φαρμακείου δεν χο¬ 
ρηγείται σε νομικά πρόσωπα, πλην των συνεταιρισμών 
φαρμακοποιών μελών της Ομοσπονδίας Συνεταιρισμών 
Φαρμακοποιών Ελλάδος (ΟΣΦΕ). Στην περίπτωση αυτή 
απαιτείται προηγούμενη αιτιολογημένη απόφαση του 
Δ.Σ. της ΟΣΦΕ. 

2. Η αίτηση χορήγησης άδειας ίδρυσης φαρμακείου 
συνοδεύεται, επί ποινή απαραδέκτου της αίτησης, από 
υπεύθυνη δήλωση του αιτούντα, στην οποία αυτός δη¬ 
λώνει τα πλήρη στοιχεία του φαρμακοποιού που διαθέτει 
άδεια ασκήσεως επαγγέλματος φαρμακοποιού και θα 
είναι υπεύθυνος για τη λειτουργία του φαρμακείου. Ο εν 
λόγω υπεύθυνος φαρμακοποιός εγγράφεται υποχρεωτι¬ 
κά στον οικείο φαρμακευτικό σύλλογο, σύμφωνα με τις 
εκάστοτε ισχύουσες διατάξεις. Δεν μπορεί να δηλώνεται 
φαρμακοποιός ως υπεύθυνος για περισσότερα από ένα 
(1) φαρμακεία, ανεξαρτήτως εάν το φαρμακείο αυτό εί¬ 
ναι το κατάστημα της έδρας ή το υποκατάστημα της ίδιας 
ή διαφορετικής ατομικής επιχείρησης ή εταιρείας. Στην 
περίπτωση χορήγησης άδειας ίδρυσης σε φαρμακοποιό, 
αυτός πρέπει να ορίζεται ως υπεύθυνος σε ένα εκ των 
φαρμακείων, για τα οποία λαμβάνει άδεια ίδρυσης. 

3. Κάθε άδεια ίδρυσης αντιστοιχεί σε ένα (1) κατάστη¬ 
μα ή υποκατάστημα φαρμακείου. Ο ανώτατος επιτρεπό¬ 
μενος αριθμός χορηγούμενων αδειών στο ίδιο φυσικό 
πρόσωπο αυξάνεται κατά μία (1) άδεια κατ' ανώτατο όριο 
κατ' έτος μέχρι το 2020, οπότε και ορίζεται ανώτατος επι¬ 
τρεπόμενος αριθμός οι δέκα (10) άδειες σε πανελλαδική 
κλίμακα. Πιο συγκεκριμένα, για το έτος 2018 επιτρέπεται 

η χορήγηση μέχρις οκτώ (8) αδειών στο ίδιο πρόσωπο, 
για το έτος 2019 μέχρι εννέα (9) και για το 2020 μέχρι 
δέκα (10) αδειών στο ίδιο φυσικό πρόσωπο. 

4. Για την χορήγηση των αδειών ίδρυσης φαρμακεί¬ 
ων εφαρμόζονται οι διατάξεις της παραγράφου 3 του 
άρθρου 36 του ν. 3918/2011 (ΦΕΚ Α' 31), όπως ισχύει. 

5. α) Τα φαρμακεία, για τα οποία δίδεται άδεια ίδρυσης 
σε ιδιώτη μη φαρμακοποιό, τα λειτουργεί υποχρεωτικά 
Εταιρεία Περιορισμένης Ευθύνης, που πρέπει να έχει 
συσταθεί πριν τη χορήγηση της άδειας λειτουργίας του 
φαρμακείου. Στην εταιρική σύνθεση της παραπάνω Εται¬ 
ρείας Περιορισμένης Ευθύνης, μετέχει υποχρεωτικά ως 
εταίρος και με ποσοστό συμμετοχής τουλάχιστον 33 % 
στο κεφάλαιο, τα κέρδη και τις ζημίες της εταιρείας, και 
ο φαρμακοποιός, ο οποίος έχει δηλωθεί σύμφωνα μετην 
παράγραφο 2 του άρθρου 2 της παρούσας, υπεύθυνος 
για την λειτουργία του φαρμακείου. Η προϋπόθεση αυτή 
πρέπει υποχρεωτικά να συντρέχει καθ’ όλο το χρόνο της 
λειτουργίας του φαρμακείου από την ΕΠΕ καθώς και σε 
κάθε οποιαδήποτε περίπτωση μεταβίβασης των εταιρι¬ 
κών ποσοστών. 

β) Τα φαρμακεία, για τα οποία είχε χορηγηθεί ή χο¬ 
ρηγείται άδεια ίδρυσης σε φαρμακοποιό σύμφωνα με 
το παρόν, μπορούν να λειτουργούν είτε ως ατομικές 
επιχειρήσεις είτε ως εμπορικές εταιρείες οποιοσδήποτε 
μορφής, πλην εκείνης της ανώνυμης εταιρείας. 

γ) Οι εταιρείες και οι ατομικές επιχειρήσεις που λει¬ 
τουργούν φαρμακείο έχουν αποκλειστικό σκοπό την λει¬ 
τουργία και εκμετάλλευση του φαρμακείου. Απαγορεύε¬ 
ται απολύτως η συμμετοχή σε εταιρείες που λειτουργούν 
φαρμακείο, ως εταίρου: 

ί) φυσικού προσώπου που είναι ιατρός οποιοσδήποτε 
ειδικότητας ή οδοντίατρος, ή 

Μ) νομικού προσώπου που έχει συσταθεί από ιατρούς 
ή οδοντιάτρους με αντικείμενο δραστηριότητας ιατρικές 
ή οδοντιατρικές πράξεις. 

ίίί) φυσικού ή νομικού προσώπου που: αα) έχει ως 
κύρια ή παρεπόμενη δραστηριότητα την λειτουργία 
ιδιωτικών διαγνωστικών εργαστηρίων πάσης φύσεως, 
ββ) είναι Κάτοχος Αδειας Κυκλοφορίας (ΚΑΚ) φαρμά¬ 
κων ή έχει ως κύρια ή παρεπόμενη δραστηριότητα την 
Παραγωγή ή Εισαγωγή ή Αντιπροσώπευση ή Χονδρική 
Πώληση και Εμπορία Φαρμάκων. 

ίν) φυσικού ή νομικού προσώπου που μετέχει υπό 
οποιαδήποτε ιδιότητα (νομίμου εκπροσώπου ή μετό¬ 
χου ή εταίρου ή μετόχου τρίτου νομικού προσώπου) σε 
εταιρείες ιδιωτικών διαγνωστικών εργαστηρίων πάσης 
φύσεως, ή φαρμακευτικές εταιρείες πάσης φύσεως (ήτοι 
ΚΑΚ, ή Παραγωγούς ή Εισαγωγείς ή Αντιπροσώπους ή 
Χονδρεμπόρους Φαρμάκων) ή σε συνδεδεμένες με αυ¬ 
τές επιχειρήσεις εφόσον καθ' όλη τη χρονική περίοδο 
από την έναρξη έως την παύση της δραστηριότητας λει¬ 
τουργίας και εκμετάλλευσης του φαρμακείου ως προς 
την φαρμακευτική εταιρεία ή την εταιρεία διαγνωστικού 
εργαστηρίου ή την συνδεδεμένη με αυτές επιχείρηση: 
αα) είναι ή υπήρξε, κύριος ή επικαρπωτής αριθμού με¬ 
τοχών ή ποσοστών ή μεριδίων που το κατατάσσουν ή 
κατέτασσαν μεταξύ των δέκα μεγαλύτερων μετόχων ή 
εταίρων της εταιρείας, με εξαίρεση τις περιπτώσεις που 


είτε η απόκτηση των μετοχών ή ποσοστών ή μεριδίων 
οφείλεται σε κληρονομική διαδοχή ή σε αγοραπωλησίες 
μέσω τρίτων προσώπων σε οργανωμένες χρηματοοι¬ 
κονομικές αγορές, είτε η κατάταξη στους δέκα μεγαλύ¬ 
τερους μετόχους οφείλεται σε μεταβιβάσεις μετοχών ή 
ποσοστών ή μεριδίων μεταξύ τρίτων προσώπων, οπότε 
και το κώλυμα συντρέχει όταν η κατοχή των μετοχών 
ή των ποσοστών ή των μεριδίων υπερβαίνει το χρονι¬ 
κό διάστημα των τεσσάρων μηνών από το χρόνο της 
μεταβολής ή ββ) κατέχει ή κατείχε, από οποιαδήποτε 
αιτία δικαιώματα ψήφου στη Γενική Συνέλευση, που το 
κατατάσσουν ή κατέτασσαν ανάμεσα στους δέκα μεγα¬ 
λύτερους κατόχους δικαιωμάτων ψήφου της εταιρείας, 
με εξαίρεση την περίπτωση που το ανωτέρω δικαίωμα 
ψήφου οφείλεται σε κληρονομική διαδοχή ή σε αγο¬ 
ραπωλησίες μέσω τρίτων προσώπων σε οργανωμένες 
χρηματοοικονομικές αγορές ή σε μεταβιβάσεις μεταξύ 
τρίτων προσώπων, οπότε και το κώλυμα συντρέχει όταν 
η κατοχή του ανωτέρω δικαιώματος ψήφου υπερβαίνει 
το χρονικό διάστημα των τεσσάρων μηνών από το χρόνο 
της μεταβολής ή γγ) έχει ή είχε, το δικαίωμα είτε από το 
νόμο είτε από το καταστατικό της εταιρείας είτε μέσω 
εκχώρησης σχετικού δικαιώματος άλλων μετόχων να 
διορίζει ή να ανακαλεί μέλη του διοικητικού συμβουλί¬ 
ου, ή να εκπροσωπεί την εταιρεία δδ) κατάρτισε ή είχε 
καταρτίσει, αμέσως ή εμμέσως, συμβάσεις και εν γένει 
συμφωνίες με την επιχείρηση, από τις οποίες η τελευ¬ 
ταία απέκτησε έσοδα ή άλλα οικονομικά οφέλη κατά την 
αμέσως προηγούμενη χρήση της, τα οποία αντιστοιχούν 
τουλάχιστον στο ένα δέκατο (1/10) των ακαθάριστων 
εσόδων της επιχείρησης κατά τη χρήση αυτή. 

ν) συζύγου ή συγγενούς έως β' βαθμού εξ αίματος ή 
εξ αγχιστείας των φυσικών προσώπων που αναφέρονται 
στις περιπτώσεις ίίί και ίν ανωτέρω. 

δ) Οι συνιστώμενες, σύμφωνα με τις παραγράφους 
α) και β) του παρόντος άρθρου, εταιρείες και ατομικές 
επιχειρήσεις έχουν έδρα το φαρμακείο, του οποίου έχουν 
την άδεια λειτουργίας και εκμετάλλευσης, και η διάρκειά 
τους είναι ορισμένου χρόνου, δυνάμενη να παραταθεί 
πριν τη λήξη της, σύμφωνα με τις εκάστοτε ισχύουσες 
διατάξεις. Οι ατομικές επιχειρήσεις και οι εταιρείες 
οποιοσδήποτε μορφής του παρόντος άρθρου έχουν το 
δικαίωμα να ιδρύσουν υποκαταστήματα, εφόσον όμως 
έχει χορηγηθεί κατά τους όρους της παρούσας και τις 
ισχύουσες διατάξεις του νόμου, χωριστή άδεια ιδρύσεως 
για το υποκατάστημα. Η άδεια ιδρύσεως του υποκατα¬ 
στήματος προσμετράται στο σύνολο των αδειών που 
δικαιούται ένα πρόσωπο να λάβει σύμφωνα με την παρ. 
3 του άρθρου 2 του παρόντος. 

Ακριβές αντίγραφο του καταστατικού των εταιρειών, 
θεωρημένο από το Γενικό Εμπορικό Μητρώο (Γ.Ε.ΜΗ.) 
κατατίθεται στη Διεύθυνση Φαρμάκων και Φαρμακεί¬ 
ων της κατά τόπον αρμόδιας Περιφερειακής Ενότητας 
καθώς και στον οικείο Φαρμακευτικό Σύλλογο μέσα σε 
προθεσμία ενός (1) μηνός από την καταχώρισή τους στο 
Γ.Ε.ΜΗ. Το ίδιο ισχύει και για τις τροποποιήσεις του εται¬ 
ρικού καταστατικού και όλες τις μεταβολές της εταιρείας. 

ε) Κάθε εταίρος οποιοσδήποτε εμπορικής εταιρείας 
του παρόντος άρθρου καθώς και κάθε φαρμακοποιός 

που διατηρεί ατομική επιχείρηση λειτουργίας και εκμε¬ 
τάλλευσης φαρμακείου, τηρούμενων των προϋποθέσε¬ 
ων των παραγράφων α), β) και γ), μπορεί να συμμετέχει 
μέχρι το 2020, σύμφωνα μετην κλιμάκωση του άρθρου 2 
παρ. 3 του παρόντος, σε δέκα (10) συνολικά κατ'ανώτατο 
όριο προσωπικές ή κεφαλαιουχικές εταιρείες λειτουργίας 
και εκμετάλλευσης φαρμακείου, τηρουμένων των λοιπών 
προϋποθέσεων του αντίστοιχου νόμου περί εταιρειών. 

6. Η χορήγηση άδειας ίδρυσης σε φαρμακοποιό, κά¬ 
τοχο άδειας ασκήσεως επαγγέλματος φαρμακοποιού 
της Ελλάδας ή κράτους μέλους της ΕΕ και άλλα φυσικά 
πρόσωπα, πολίτες της Ελλάδας ή κράτους - μέλους ΕΕ, 
δεν υπόκειται σε κανένα περιορισμό πλην των σχετικών 
με τα πληθυσμιακά όρια και τις τιθέμενες προϋποθέσεις 
στο παρόν προεδρικό διάταγμα. 

7. Για την απόκτηση της άδειας ιδρύσεως φαρμακεί¬ 
ου απαιτείται ο αϊτών (φαρμακοποιός ή μη) να έχει τα 
κατωτέρω προσόντα, που αποδεικνύονται με τα υπο¬ 
βαλλόμενα κατά το άρθρο 217 του ν. 4281/2014 (Α' 160) 
αντίστοιχα έγγραφα, ήτοι: α) Την ελληνική ιθαγένεια ή 
την υπηκοότητα ενός των κρατών - μελών της Ε.Ε. 

β) Να μην έχει καταδικασθεί αμετάκλητα σε οποια¬ 
δήποτε ποινή για κλοπή, υπεξαίρεση, απάτη, εκβίαση, 
πλαστογραφία, εγκλήματα κατά των ηθών, συκοφαντική 
δυσφήμιση, για πράξεις που έχουν σχέση με την άσκηση 
του επαγγέλματος του, κιβδηλεία, παραχάραξη, παρά¬ 
βαση κακουργηματικού χαρακτήρα των διατάξεων των 
νόμων περί ναρκωτικών, του άρθρου 187Α του Ποινικού 
Κώδικα όπως αυτός ισχύει ή να μην έχει καταδικασθεί 
αμετάκλητα για κακούργημα ή καθ' υποτροπή για πλημ¬ 
μέλημα για το οποίο επεβλήθη η στέρηση των πολιτικών 
του δικαιωμάτων ή να μην έχει παραπεμφθεί με αμετά- 
κλητο βούλευμα για κάποιο από τα παραπάνω αδικήματα, 


γ) Να μην οφείλει στο Ελληνικό Δημόσιο οποιαδήποτε 
οφειλή από φόρους, πρόστιμα ή άλλη αιτία, δ) Να μην 
του έχει επιβληθεί ως κύρωση η οριστική ανάκληση της 
άδειας ίδρυσης φαρμακείου ή φαρμακαποθήκης. 

8. Κάθε παράβαση των οριζομένων στο παρόν άρθρο 
συνεπάγεται την αυτεπάγγελτη ανάκληση της άδειας 
ίδρυσης του φαρμακείου από την αρμόδια για τη χορή¬ 
γηση της αρχή. 

Άρθρο 3 

Φαρμακεία, που λειτουργούν νομίμως ως εταιρείες, 
πρέπει να εναρμονιστούν με τις διατάξεις του άρθρου 2 
εντός προθεσμίας έξι (6) μηνών από την έναρξη ισχύος 
του διατάγματος, υποβάλλοντας στη Διεύθυνση Φαρμά¬ 
κων και Φαρμακείων της κατά τόπον αρμόδιας Περιφε¬ 
ρειακής Ενότητας καθώς και στον οικείο Φαρμακευτικό 
Σύλλογο ακριβές αντίγραφο του καταστατικού τους, 
θεωρημένο από το Γ.Ε.ΜΗ. Σε διαφορετική περίπτωση 
επέρχονται οι έννομες συνέπειες της παρ.8 του άρθρου 2. 

Άρθρο 4 

Η ισχύς του παρόντος αρχίζει δέκα μέρες μετά τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Υγείας ανατίθεται η δημοσίευση και 
εκτέλεση του παρόντος διατάγματος. 

Αθήνα, 6 Ιουλίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός Υγείας 

ΑΝΔΡΕΑΣ ΞΑΝΘΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'124/11.07.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























